b'\n_START_ARTICLE_\nVerska literatura\n_START_PARAGRAPH_\nVerska literatura je splo\xc5\xa1no poimenovanje za literaturo, ki je tesno povezana z dolo\xc4\x8deno vero. Besedila, ki so za dolo\xc4\x8deno vero najpomembnej\xc5\xa1a, imenujemo tudi sveta besedila ali svete knjige. Verniki takim knjigam obi\xc4\x8dajno pripisujejo bo\xc5\xbeji (nadnaravni) izvor oziroma navdih._NEWLINE_Najstarej\xc5\xa1i znani verski teksti so Teksti piramid iz Egipta, iz \xc4\x8dasa Starega kraljestva (2400-2300 pr.n. \xc5\xa1t). Le nekoliko mlaj\xc5\xa1i je sumerski Ep o Gilgame\xc5\xa1u (2150-2000 pr. n \xc5\xa1t.). Hindujske Rigvede so nastale v letih 1700-1100 pr. n. \xc5\xa1t. in so verjetno najstarej\xc5\xa1i verski teksti, ki se \xc5\xa1e uporabljajo.'